Mense wat deel word van die kerk - Dr Wilhelm Leuschner - Wapadrant
Kom ons lees van een gemeente wat gesukkel het om ongelowiges deel van die gemeente te maak. Hulle het gelowiges gehad wat uit die Jodendom gekom het en toe probeer om mense wat nie Jode was nie, te bekeer. Toe hierdie mense deel wil word van die gemeente, veroorsaak dit spanning...
Daar het mense van Judea af gekom en die gelowiges wysgemaak: “As julle nie die gebruik van Moses nakom deur julle te laat besny nie, kan julle nie gered word nie.” 2 Toe Paulus en Barnabas hulle daarteen verset en in ’n heftige meningsverskil met hulle betrokke geraak het, is daar besluit dat hulle twee en nog ’n paar ander van die gemeente na die apostels en ouderlinge in Jerusalem moet gaan in verband met hierdie vraagstuk. 3 Nadat die gemeente hulle van die nodige vir die reis voorsien het, het hulle deur Fenisië en Samaria gegaan en vertel van die bekering van die heidene. Hieroor was al die gelowiges baie bly. 4 Toe hulle in Jerusalem aankom, is hulle deur die gemeente, die apostels en die ouderlinge verwelkom. Hulle het vertel wat God alles deur hulle gedoen het, 5 maar party van die gelowiges wat vroeër Fariseërs was, het na vore gekom en gesê: “Die bekeerlinge moet besny word en aangesê word om die wet van Moses te onderhou.”
6 Die apostels en die ouderlinge het toe bymekaargekom om hierdie vraagstuk te bespreek. 7 Na ’n lang bespreking het Petrus opgestaan en vir hulle gesê: “Broers, julle weet dat God my lankal uit julle geledere gekies het om die evangelie aan die heidennasies te verkondig sodat hulle kan glo. 8 En God, wat die harte ken, het dit bevestig deur die Heilige Gees aan hulle te gee net soos aan ons. 9 Hy het geen onderskeid tussen ons en hulle gemaak nie: Hy het ook hulle harte deur die geloof gereinig. 10 Waarom wil julle dan nou God se geduld op die proef stel deur op die nek van die gelowiges uit die heidennasies ’n juk te lê wat ons voorvaders nie in staat was om te dra nie en ons ook nie? 11 Nee! Ons, en ook hierdie gelowiges, glo dat ons net deur die genade van die Here Jesus gered word.” 12 Daarna het al die mense stilgebly en na Barnabas en Paulus geluister. Hulle het vertel van die tekens en wonders wat God deur hulle onder die heidennasies gedoen het. 13 Toe hulle klaar was, sê Jakobus: “Broers, luister na my! 14 Simon het verduidelik hoe dit God self is wat begin het om na die heidennasies om te sien deur vir Hom ’n volk uit hulle te versamel. 15 Die profete sê dieselfde. Daar staan geskrywe: 16 Daarna sal Ek terugkom, en Ek sal die vervalle huis van Dawid weer opbou, en Ek sal sy bouvalle herstel en dit weer regmaak, 17 sodat al die ander mense die Here kan soek, ja, al die heidennasies wat Ek geroep het om my eiendom te wees, sê die Here wat hierdie dinge doen. 18 “Dit is van ouds af bekend. 19 Daarom meen ek dat ons dit nie moeilik moet maak vir die heidene wat hulle tot God bekeer nie. 20 Maar ons moet vir hulle skrywe om nie vleis te eet wat aan ’n afgod geoffer is nie, want dit is onrein; dat hulle onsedelikheid moet vermy, geen dier wat verwurg is, moet eet nie, en ook nie bloed nie. 21 Hierdie voorskrifte van Moses word immers van ouds af in elke stad aan die mense voorgehou. Elke sabbatdag word dit in die sinagoges voorgelees.”
Daarom meen ek dat ons dit nie moeilik moet maak vir die heidene wat hulle tot God bekeer nie. 20 Maar ons moet vir hulle skrywe om nie vleis te eet wat aan ’n afgod geoffer is nie, want dit is onrein; dat hulle onsedelikheid moet vermy, geen dier wat verwurg is, moet eet nie, en ook nie bloed nie.
Die vraag is of mense wat nie as Jode groot geword het nie en nou Christene wil word, die wette van Moses moet onderhou?
Die eis is dat die heidene die wet van Moses hou, o.a. besnydenis
Jakobus neem hulle terug tot by Noag, lank voor Moses – nie afgodery, nie vleis met bloed in, nie onsedelik nie.
è Nie iets doen wat die Jode gaan onstel nie
Waarom hierdie 3?
1. Nie afgodery: Jy kan nie Jesus en ’n ander God dien nie – maak duidelik dat jy NET Jesus volg
2. Nie vleis met bloed in: Moenie ander gelowiges laat struikel nie
3. Nie onsedelik nie: Jou lewe moet wys dat jy ’n gelowige is
’n Ander manier van sê:
1. Jy moet God liefhê bo alles
2. Julle moet mekaar liefhê
3. Julle geloof moet sigbaar word.
Is dit nie die eise wat God aan almal van ons stel nie?
Doen ek dit?
En waar maak ons dit vir ongelowiges moeilik om tot God te bekeer?
Watter wette verwag ons van hulle om na te kom?
· Lyk soos ons?
· Doen soos ons?
· Praat soos ons?
Kerk werk so maklik met:
Behave -------------- Believe ---------------------- Belong
Gedrag----------------Geloof ----------------------- Gemeenskap
Jesus werk met:
Belong ------------- Believe --------------------- Behave
Gemeenskap ------------------- Geloof -------------------- Gedrag
Het jy al ’n ongelowige kerk toe genooi? Ongelukkig is daar baie van ons wat moet NEE sê...
Dink ek dis belangrik om ongelowiges kerk toe te nooi? Ja! Is dit nie hoekom ons hier is nie?
Wil ek voor ek doodgaan dit doen? Ek wil, en ek hoop jy wil ook!
Wat van hierdie jaar? Wat van 2013, ons Leef en Vertel jaar?
Het ek God lief bo alles?
Het ek die ander lief soos Jesus hulle liefhet?
Is my geloof SIGBAAR?
En as ek ’n ongelowige saamnooi, maak ons dit maklik of moeilik?
As een van julle iemand gaan saamnooi, gaan ek dit vir daardie persoon maklik of moeilik maak?
Ons het vanoggend ’n paar kinders gedoop waardeur hulle ook deel van ons gemeente geword het. Mag die Here ons lei dat die doop van babas nie die mees algemene manier is waarop mense hier by die Here kom nie!